钦定古今图书集成/理学汇编/学行典/第180卷 > 姜诗
## 钦定古今图书集成/理学汇编/学行典/第180卷 > 姜诗

按：《水经注》，“沈乡去江七里。”姜士游〈诗字士游〉之所居《诗》至
孝。母好饮江水，嗜鱼脍，常以鸡鸣愬流，汲江，入水溺
死。妇恐姑知，称《诗》游学，冬夏衣服，实投江流。于是至
孝上通洞泉，泉出其舍侧，而有江之甘焉。《诗》有田，滨
江泽卤，泉流所溉，尽为沃野。又涌泉之中，旦旦常出
鲤鱼一双以膳焉。可谓孝悌发于方寸，徽美著于无
穷者也。

按《后汉书姜诗妻传》：“广汉姜诗妻者，同郡庞盛之女
也。诗事母至孝，妻奉顺尤笃。母好饮江水，水去舍六
七里，妻尝溯流而汲。后值风，不时得还。母渴，诗责而
遣之。妻乃寄止邻舍，昼夜纺绩，市珍羞，使邻母以意
自遗其姑。如是者久之，姑怪问邻母，邻母具对。姑感
惭呼还，恩养愈谨。其子后因远汲溺死，妻恐姑哀伤”，
不敢言，而托以行学不在。姑嗜鱼鲙，又不能独食，夫
妇常力作供鲙，呼邻母共之。舍侧忽有涌泉，味如江
水，每旦辄出双鲤鱼，常以供二母之膳。《赤眉散贼经》
诗里弛兵而过，曰：“惊大孝，必触鬼神。”时岁荒，贼乃遗
诗米肉，受而埋之。比落，蒙其安全。永平三年，察孝廉，
显宗诏曰：“大孝入朝，凡诸举者，一听平之。”由是皆拜
郎中。诗。寻除江阳令，卒于官。所居治，乡，人为立祀。〈按一

事而互异故并存之